钦定古今图书集成/理学汇编/文学典/第006卷 > 容斋随笔 > 《文士矜夸过实》
## 钦定古今图书集成/理学汇编/文学典/第006卷 > 容斋随笔 > 《文士矜夸过实》

文士为文，有矜夸过实，虽韩文公不能免。如《石鼓歌》
极道宣王之事伟矣。至云：“孔子西行不到秦，掎摭星
宿遗羲娥。陋儒编诗不收拾，《二雅》褊迫无委蛇。”是谓
三百篇皆如星宿，独此诗如日月也。《二雅》“褊迫”之语，
尤非所宜言。今世所传石鼓之词尚在，岂能出《吉日》
《车攻》之右？安知非经圣人所删乎？